Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 383/14/7701	Bardejov, 24.7.2014
EEČ : 2-54-96-2014

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 2 písmeno b, odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bardejov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
a
poškodeným:
1.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
Podľa § 224 ods. 1 Trestného poriadku obvinený XXXXX poukázal sumu na všeobecne prospešné účely vo výške 140,-€.

	Z tejto sumy obvinený XXXXX  50%  teda sumu 70,-€ poukazuje na všeobecno prospešné účely pre XXXXX XXXXX XXXXX IČO 37 886 321, DIČ 20 21 761 885. Číslo účtu 363 785 2001/5600, Prima banka Slovensko, a. s.

	Podľa § 224 ods. 2 Trestného poriadku z uvedenej sumy 50% patrí štátu na peňažnú pomoc obetiam trestnej činnosti.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
realizované policajtom Obv.odd. PZ XXXXX pod spisovou značkou ORP-XXXXX/BJ-BJ-2014.
dňa 11. 05. 2014 v čase o 07.40 hod. prišiel pod vplyvom alkoholu k pohostinstvu s názvom TANGO nachádzajúcom sa v objekte futbalového štadióna na ul. Družstevnej č. 1 v meste XXXXX, kde z pomsty voči majiteľovi pohostinstva, ktorý mal údajne dlžiť peniaze jeho otcovi najprv doneseným kameňom rozbil sklenenú výplň na okne vedúcom do priestorov WC uvedeného pohostinstva, následne po zistení, že prevádzka pohostinstva je už otvorená vošiel dnu, kde bez akýchkoľvek slov či vyhrážok voči tam prítomnému personálu začal prevracať stoly a drevené lavice nachádzajúce sa v priestoroch pohostinstva pričom úplne zničil 2 ks stolov so sklenenou vrchnou časťou, poškodil 3 ks rohových drevených čalúnených lavíc a porozhadzoval stoly, stoličky a popolníky v priestoroch zariadenia, a následne z priestorov zariadenia odišiel, čím takto svojím konaním spôsobil majiteľovi pohostinstva a zariadenia spoločnosti XXXXX, spol. s.r.o. so sídlom XXXXX, XXXXX  XXXXX, IČO: 36509183 škodu vo výške 351,- € bez DPH po jej vyčíslení, 

Odôvodnenie: 
Poverený príslušník PZ, Obvodného oddelenia PZ v Bardejove uznesením zo dňa 11.05.2014 sp. zn. ČVS: ORP-XXXXX/BJ-BJ-2014 vzniesol obvinenie XXXXX pre prečin poškodzovania cudzej veci podľa § 245 ods. 1, ods. 2 písm. b/ Trestného zákona, ktorého sa dopustil tak, ako je to uvedené vo výrokovej časti tohto uznesenia.

	Obvinený XXXXX v prípravnom konaní pred povereným príslušníkom PZ sa ku skutku, ktorý je mu kladený za vinu priznal a tento oľutoval. V tejto veci obvinený XXXXX a poškodený XXXXX, s.r.o. so sídlom XXXXX, XXXXX XXXXX zastúpený XXXXX, bytom XXXXX, XXXXX dňa 21.07.2014  na Okresnom súde XXXXX,  boli poučení o podstate zmieru podľa § 220 Trestného poriadku a následne pred probačným a mediačným úradníkom urobili dohodu o uzatvorení zmieru.

	Zástupca poškodenej strany v dohode o zmieri vyhlásil, že obvinený dal všetky poškodené veci do pôvodného stavu a preto si voči nemu neuplatňuje žiadnu ďalšiu náhradu škody.

	Obvinený XXXXX na verejnoprospešné účely zložil čiastku 140 - €, pričom 50% uvedenej čiastky poukázal štátu na pomoc obetiam násilia a 50% poukázal konkrétnemu adresátovi, ktorého adresa je uvedená vo výrokovej časti tohto uznesenia. Obvinený XXXXX a zástupca poškodeného XXXXX súhlasili so schválením zmieru. 

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 (päť) rokov, môže so súhlasom obvineného a poškodeného v prípravnom konaní prokurátor rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok a nie sú pochybnosti o tom, že jeho vyhlásenie bolo vykonané slobodne, vážne zrozumiteľne a určito, nahradil škodu alebo urobil iné opatrenia na náhradu škody alebo inak odstránil ujmu vzniknutú trestným činom a zložil na účet prokuratúry peňažnú sumu konkrétnemu adresátovi na všeobecnoprospešné účely a vzhľadom na povahu a závažnosť spáchaného činu, na osobu obvineného a jeho osobné a majetkové pomery, možno takýto spôsob ukončenia veci považovať za dostačujúci.

	V danom prípade sú splnené zákonom predpísané podmienky na postup podľa § 220 ods. 1 Trestného poriadku a to na schválenie zmieru a zastavenie trestného stíhania.   Podľa   § 245 ods. 2 Trestného zákona za tento prečin je možné uložiť trest odňatia slobody na šesť mesiacov až tri roky. Obvinený tak v prípravnom konaní ako aj v dohode o zmieri vyhlásil, že spáchal skutok za ktorý je stíhaný a že toto vyhlásenie vykonal slobodne, vážne a určito. Bolo preukázané, že obvinený sa s poškodeným dohodol, že poškodený si žiadnu ďalšiu náhradu škody neuplatňuje. Obvinený zložil na účet prokuratúry peňažnú sumu určenú konkrétnemu adresátovi a táto sumu nie je neprimeraná závažnosti spáchanému prečinu. Obvinený XXXXX nebol doposiaľ súdne trestaný.  

	Vzhľadom k uvedenému bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor